b'\n_START_ARTICLE_\nRobin Atkin Downes\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nDownes kiinnostui n\xc3\xa4yttelemisest\xc3\xa4 kuusivuotiaana asuessaan Englannissa. My\xc3\xb6hemmin h\xc3\xa4n muutti Yhdysvaltoihin, jossa Downes jatkoi opiskeluaan n\xc3\xa4yttelemisen parissa Philadelphiassa. Sittemmin h\xc3\xa4n opetti samaisessa kaupungissa n\xc3\xa4yttelemist\xc3\xa4 kolmen vuoden ajan._NEWLINE_Downes teki ensimm\xc3\xa4isen \xc3\xa4\xc3\xa4niroolinsa vuonna 1990 videopeliin Lord of the Rings, jossa h\xc3\xa4n toimi Legolasin \xc3\xa4\xc3\xa4nen\xc3\xa4. Sittemmin \xc3\xa4\xc3\xa4niroolien ohella Downes teki muutamia n\xc3\xa4ytelm\xc3\xa4rooleja televisiosarjoihin, kuten Buffy, vampyyrintappaja, Babylon 5 ja Siskoni on noita. Videopelien ohella h\xc3\xa4n on tehnyt my\xc3\xb6s \xc3\xa4\xc3\xa4nirooleja animaatioihin, kuten Evil Con Carne, The Grim Adventures of Billy & Mandy, Ben 10, Justice League, Avatar, Oikeuden Puolustajat: Uusi rintama ja Star Wars: The Clone Wars.'